
Referat privind privind punerea la dispoziţia proiectului
 „Extinderea şi modernizarea sistemului de alimentare cu apă şi canalizare în judeţul Timiş” a terenului pentru modernizarea investiţiei aferente staţiei de pompare apă uzată pe strada Polonă, în zona Friedorf

Ministerul Mediului şi Pădurilor, în calitate de Autoritate de Management pentru Programul Operaţional Sectorial de Mediu, a finalizat procesul de evaluare a Aplicaţiei pentru Fondul de Coeziune a judeţului Timiş, după cum a rezultat în urma întâlnirii din 10.09.2010, de la Bucureşti, aprobându-se astfel şi Studiul de Fezabilitate care face parte integrantă din aceasta. 


Pentru transmiterea Aplicaţiei la Bruxelles şi accesarea Fondului de Coeziune, trebuie îndeplinite condiţiile de eligibilitate stipulate în Ghidul Solicitantului pentru Axa Prioritară 1 – POS Mediu, Anexa 3 – „Listă verificare documente de eligibilitate” care prevăd necesitatea emiterii unor Hotărâri de Consiliu Local pentru toate terenurile pe care se vor construi/extinde/reabilita noile investiţii care să facă dovada că acestea aparţin domeniului public, se află în posesia autorităţilor locale respective şi sunt puse la dispozitia proiectului.

Pentru terenul aferent staţiei de pompare apă uzată pe strada Polonă, în zona Friedorf, este necesară emiterea unei Hotărâri de Consiliu Local Timişoara prin care se aprobă punerea terenului respectiv la dispoziţia proiectului „Extinderea şi modernizarea sistemului de alimentare cu apă şi canalizare în judeţul Timiş”. Parcela cu număr cadastral Cc 1169 la data de 01.01.1990 a fost deţinută de către fostul CAP Freidorf (ca tren neagricol) şi a făcut parte din terenurile care au fost puse la dispoziţia Comisiei municipale de fond funciar Timişoara.În evidenţele Serviciului Juridic pentru nr. top. 1050,1049,1048/a,1010,1047 şi 765(Freidorf) care fac parte din Cc 1169 doar pentru 1047/2/2 există un litigiu:Dosarul nr. 1411/2009.Pentru parcela de teren identificată cu nr. cadastral Cc1169 nu figurează depuse notificări în baza Legii nr. 10/2001, art. 21, alin2.3. căt şi în baza O.U.G nr.. 94/2000.

Terenul se află în domeniul public al localităţii Timişoara şi va fi disponibil exclusiv pentru realizarea obiectivului propus în proiect.În baza celor de mai sus, propunem spre aprobare punerea la dispoziţia proiectului „Extinderea şi modernizarea sistemului de alimentare cu apă şi canalizare în judeţul Timiş” a terenului pentru modernizarea staţiei de pompare apă uzată pe strada Polonă, în zona Friedorf.

